И за да се произнесе взе в предвид следното:
Производство по чл.16 от Закона за признаване, изпълнение и изпращане на решения за конфискация или отнемане и решения за налагане на финансови санкции.
От Министерство на правосъдието на Република България е изпратено Удостоверение, издадено въз основа на Решение за прилагане на финансови санкции, постановено от Окръжен съд Гравенхаге, Кралство Нидерландия по отношение на Ю. Е. К. с последен известен адрес гр.С., ул.”Е.” 2, бл.15, вх.Б, .1, ап.11, като наложените финансови санкции  създава задължение за заплащане на парична сума в размер на 500 евро, за това, че на 01.03.2012 год. в 05.14 часа на в гр.Хага, като водач на МПС с регистрационен номер 83-VGL-4, управлява по пътя без да е сключил и плащал застраховка за това МПС, с което е извършил нарушение на чл.30, ал.4 от Закон за гражданска отговорност на МПС.
В съдебно заседание прокурорът поддържа искането за признаване на решението.
Засегнатото лице Ю. К. е нередовно призовано, тъй като не е намерено на посочения адрес. За него се явява адв. Р. И., назначена за служебен  защитник, която взема становище, че решението следва да бъде признато, тъй като не са налице основания за постановяване на отказ.
Съдът, като се запозна с представените по делото доказателства, съобрази следното:
Решението, представено за признаване и изпълнение, се отнася за деяние, което е извършено на територията на издаващата държава и не попада под юрисдикцията на българските съдилища. Представеното Удостоверение е пълно и отговаря на Решението - копие от решение № 96/048613-12 на Окръжен съд Гравенхаге, Кралство Нидерландия, влязло в сила на 20.10.2012год. Не са събрани доказателства, че срещу осъденото лице за същото деяние в Република България или в друга държава, различна от издаващата и от изпълняващата е постановено и приведено в изпълнение решение за налагане на финансови санкции. Решението не се отнася за деяние, подсъдно на български съд. Не е налице имунитет или привилегия по българското законодателство, които правят изпълнението на решението недопустимо.
Извършеното деяние представлява поведение, което нарушава разпоредбите за движение по пътищата, за което деяние двойна наказуемост не се изисква съгл. чл.30, ал.2, т.1 от Закона за признаване, изпълнение и изпращане на решения за конфискация или отнемане и решения за налагане на финансови санкции  
Съдът констатира, че наложената финансова санкция е по-висока по размер от 70 евро. Равностойността на финансовата санкция от 500 евро е 977.92 лева.
Решението се отнася за деяние, което съставлява административно нарушение и според българското законодателство -  нарушение на чл.183, ал.1,т.2 от ЗДвП. 
Решението е било постановено срещу физическо лице, което по българското законодателство, поради възрастта си, носи административно наказателна отговорност.
От представеното удостоверение се установява, че за съдебния процес засегнатото лице не е било призовано лично, но чрез други средства действително е получило официална информация за определената дата и място на съдебния процес, вследствие на който е постановено решението, по начин, който недвусмислено доказва, че то е било уведомено за насрочения съдебен процес и е било уведомено за възможността за постановяване на такова решение, ако не се яви на съдебния процес. Материалите са изпратени на засегнатото лице с обикновена поща.
От представените доказателства се установява, че представеното удостоверение е пълно и отговаря на Решението. Не са налице основанията, при които може да се откаже признаване и изпълнение, поради което съдът намира, че следва представеното Решение да бъде признато и изпратено на органите на НАП за изпълнение.
По изложените съображения Смолянския окръжен съд

Р  Е  Ш  И  :

ПРИЗНАВА Решение № 96/048613-12 от 26.06.2012 год. на Окръжен съд Гравенхаге, Кралство Нидерландия, влязло в сила на 20.10.2012 год., с което Ю. Е. К., род. на 20.10.1986 год., в гр.Кърджали, с последен известен адрес гр.С., ул. “Е.” 2, бл.15, вх.Б, .1, ап.11 е осъден да заплати финансова санкция в размер на 500 евро, с левова равностойност 977.92 лева. 
Изпраща решение № 96/048613-12 от 26.06.2012 год. на Окръжен съд Гравенхаге, Кралство Нидерландия, влязло в сила на 20.10.12год., ведно с препис от настоящото решение на органите на Националната агенция по приходите, за изпълнение.
Решението подлежи на обжалване пред Пловдивския апелативен съд в 7-дневен срок, считано от днес.
Да се уведоми компетентният орган на издаващата държава, както и копие от Уведомлението да се изпрати и на Министерството на правосъдието на Република България.

                                             ПРЕДСЕДАТЕЛ :

                                                      ЧЛЕНОВЕ :